हार्ट मर्मर की सम्भावित अवधि | हृदय स्‍वास्‍थ्‍य
जब ज्वर, बेचैनी या श्रम के कारण इनोसेंट मर्मर हो, तो स्थिति में सुधार होते ही यह ठीक हो जाता है। इनोसेंट मर्मर बार-बार होने की समस्या वाले स्वस्थ बच्चों में उम्र बढ़ने पर मर्मर की ध्वनि धीमी होती जाती है या पूरी तरह ठीक हो सकती है।
जब मर्मर हृदय रोगों के कारण हो, तो यह कब तक रहेगा, यह इसके कारण पर निर्भर करती है। उदाहरण के लिए, कई प्रकार के एंडोकार्डिटिस अचानक शुरू होते हैं और कुछ ही दिनों में गंभीर हो जाते हैं, जबकि कुछ अन्य प्रकार के एंडोकार्डिटिस में कई सप्ताह या महीनों में कुछ हल्के लक्षण प्रकट होते हैं। वॉल्व की समस्या के कारण या हृदय में जन्मजात विकृति के कारण उत्पन्न मर्मर प्राय़ः जीवन भर बना रहता है और कुछ मामलों में समय के साथ स्थिति की गंभीरता बढ़ती जाती है।
उदाहरण के लिए यदि किसी मनुष्य को जन्मजात हृदय दोष (जन्म से होने वाली समस्या) है, तो मर्मर उम्र भर रह सकता है।
हार्ट मर्मर तब होता है जब दिल से तेज रक्त बहता है, यह किसी मनुष्य को तब हो सकता है जब वह गुस्से मे हो, या फिर उसने तभी व्यायाम किया हो। यह तब भी हो सकता है जब कि व्यक्ति को तेज बुखार हो या गंभीर एनीमिया हो। लगभग 10 प्रतिशत वयस्कों और 30 प्रतिशत बच्चों को इनोसेंट मर्मर होता है।
इनोसेंट हार्ट मर्मर समय के साथ कम होते जाते हैं और कुछ मामलों में पूरी तरह गायब भी हो सकता है। कुछ गंभीर मामलों मे मर्मर समय के साथ काफी खराब हो सकता है।
कुछ विशेष हार्ट मर्मरों में डॉक्टर सर्जरी भी कर सकते हैं। हार्ट मर्मर की सर्जरी में रागी के ह्रदय में एक छेद किया जाता है या फिर वॉल्व में समस्या है तो उसे भी ठीक किया जाता है। अगर वॉल्व बदलने की जरूरत होती है तो उसे बदला भी जाता है।
ज्यादातर मामलों में दिल की कोई विशेष समस्या खास तौर के मर्मर का कारण बनती है, डॉक्टर आपके स्वास्थ्य संबंधी इतिहास, लक्षणों और मर्मर की विशिष्ट ध्वनि, समय (हृदय पंप करते समय मर्मर करता है या रेस्ट करते समय) को देखते हुए निदान करता है।